|  |  |  |  |  |
| --- | --- | --- | --- | --- |
| **Správa o účasti verejnosti na tvorbe právneho predpisu****Scenár 1: Verejnosť je informovaná o tvorbe právneho predpisu** | | | | |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? |  |  |
| 1.2 Identifikácia problému a alternatív | Bola vykonaná identifikácia problému a alternatív riešení? |  |  |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? |  |  |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? |  |  |
| Boli verejnosti poskytnuté informácie o plánovanom procese tvorby právneho predpisu? |  |  |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? |  |  |
| Boli verejnosti poskytnuté relevantné informácie počas tvorby právneho predpisu? |  |  |
| Boli verejnosti poskytnuté relevantné informácie aj po ukončení tvorby právneho predpisu? |  |  |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? |  |  |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? |  |  |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti? |  |  |
| **3. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? |  |  |
| Bola zverejnená hodnotiaca správa procesu tvorby právneho predpisu? |  |  |
| Bol splnený cieľ účasti verejnosti na tvorbe právneho predpisu? |  |  |

K predbežnej informácii o návrhu zákona o poplatkoch za znečisťovanie ovzdušia bolo prostredníctvom portálu SLOVLEX doručené nasledovné vyjadrenie:

|  |  |  |
| --- | --- | --- |
| **SUBJEKT** | **VYJADRENIE** | **STANOVISKO MŽP SR** |
| **Slovnaft, a.s.** | Navrhujeme, aby v súlade s novým zákonom o poplatkoch za znečisťovanie ovzdušia nebolo potrebné zasielať údaje predkladané prostredníctvom NEIS aj písomne ale iba elektronicky. Po zavedení elektronickej databázy NEIS PZ web sú prevádzkovatelia povinní plniť povinnosť v súlade s § 15 ods.1 písm. e) zákona č.137/2010 Z. z. o ovzduší elektronicky, pričom prostredníctvom NEIS predkladajú rovnaké údaje ako je potrebné predkladať podľa § 4 ods. 1 platného znenia zákona o poplatkoch. Prax je v súčasnosti taká, že je potrebné po elektronickom zaslaní údajov v NEIS web (podľa §15, ods.1, písm. e) zákona č.137/2010 Z.z. o ovzduší) následne tieto ešte tlačiť a NEIS tlačivá zasielať aj v papierovej forme poštou na Okresné úrady. Táto zbytočná duplicita je navyše administratívne náročná a neekologická.  Je to teda rozpor v predpísanom plnení povinností elektronicky a písomne. | Osobitné  oznamovanie  údajov na účely spoplatnenia emisií znečisťujúcich látok  bude zrušené. Na účely určenia poplatkov sa využijú  údaje o emisiách, ktoré prevádzkovatelia veľkých zdrojov a stredných zdrojov predkladajú každoročne v rámci oznamovania vybraných  údajov z evidencie do Národného emisného informačného systému (NEIS). |
| **U. S. Steel Košice, s.r.o.** | 1) Úprava systému poplatkov za znečisťovanie ovzdušia (novelizácia zákona č. 401/1998 Zb.) môže byť vhodným motivačným nástrojom k investíciám do čistých technológií, avšak navrhujeme rozlišovať dve skupiny znečisťovateľov:  a. prevádzkovatelia ZZO, ktorí neplnia stanovené minimálne požiadavky, resp. BAT-AEL  Posilniť „princíp znečisťovateľ platí“ formou signifikantného zvýšenia poplatkov za znečisťovanie ovzdušia je nutné práve u týchto prevádzkovateľov, nakoľko zníženie produkcie ich emisií je žiadúce pre dosiahnutie zlepšenia kvality ovzdušia a je aj nákladovo najefektívnejšie z podhľadu princípu „value for money“.  b. prevádzkovatelia ZZO, ktorí plnia stanovené minimálne požiadavky, resp. BAT-AEL  Navrhujeme ako vhodnú formu motivácie k investíciám do čistých technológii diferencovane nižšie sadzby, resp. odpustenie platenia poplatkov za znečisťovanie ovzdušia pre ZZO, ktoré preukážu prevádzkovanie pod určitou úrovňou EL (napr. pod XX % minimálne požiadavky, resp. BAT-AEL EL).  2) Pre prevádzky zaradené do schémy ETS zrušiť povinnosť platiť poplatky za alikvotne emisie CO, ktoré už sú v ekvivalente CO2 započítané v ročných bilanciách odovzdaných kvót CO2. Jedná sa o dvojité priame finančné náklady za vypustenie toho istého uhlíka.  3) Navrhujeme vytvoriť systém motivačnej podpory pre prevádzkovateľov ochotných investovať do efektívnejších/čistejších technológií spôsobom spolufinancovania z prostriedkov získaných z poplatkov za znečisťovanie ovzdušia odvedených do Environmentálneho fondu.  4) Navrhujeme podstatne zúžiť škálu spoplatnených znečisťujúcich látok. V prípade potreby zachovania reportovania ich produkcie pre potreby emisných inventúr, táto povinnosť môže naďalej zostať zachovaná. | 1. V návrhu zákona je uvedená pripomienka riešená, a to nasledovne: V prípade, že sú pre niektorú znečisťujúcu látku z veľkého alebo stredného zdroja znečisťovania ovzdušia určené odchylné hodnoty z emisných limitov v zmysle zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, pri výpočte poplatku pre takúto znečisťujúcu látku sa použije aj koeficient odchylnej hodnoty KOH = 3.  2. V návrhu zákona sa navrhuje upustenie od poplatku za oxid uhoľnatý (CO) pre zdroje znečisťovania ovzdušia zaradené do schémy obchodovania s emisnými kvótami skleníkových plynov, aby nedochádzalo k dvojitému spoplatňovaniu „fosílneho uhlíka“, pričom uvedené neplatí pre spaľovanie biomasy a bioplynu.  3. Nakoľko modernizácia technológií bude podporená z EÚ fondov (napr. Modernizačný fond) išlo by o duplicitu.  4. Vzhľadom na trendy súčasnej politiky EÚ v rámci European Green Deal smerujúce k Zero Pollution  Slovenská republika naďalej plánuje využívať tento ekonomicky nástroj na znižovanie emisií v plnom rozsahu, tzn. s dosahom na všetky znečisťujúce látky v zmysle vyhlášky Ministerstva životného prostredia Slovenskej republiky č. 410/2012 Z. z., ktorou sa vykonávajú niektoré ustanovenia zákona o ovzduší v znení neskorších predpisov. |